CELEX: 32002R1041
Language: hr
Date: 2002-06-14
Title: Uredba Komisije (EZ) br. 1041/2002 od 14. lipnja 2002. o privremenom odobrenju novog dodatka hrani za životinje  Tekst značajan za EGP

03/Sv. 032
            
            
               HR
            
            
               Službeni list Europske unije
            
            
               107
            
         32002R1041
   
               L 157/41
            
            
               SLUŽBENI LIST EUROPSKE UNIJE
            
            
               14.06.2002.
            
         
      UREDBA KOMISIJE (EZ) br. 1041/2002
   od 14. lipnja 2002.
   o privremenom odobrenju novog dodatka hrani za životinje
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 70/524/EEZ od 23. studenoga 1970. o dodacima hrani za životinje (1), kako je zadnje izmijenjena Uredbom Komisije (EZ) br. 2205/2001 (2), a posebno njezine članke 3. i 9.a,
   budući da:
   
               (1)
            
            
               Direktivom 70/524/EEZ predviđeno je da se novi dodaci hrani za životinje mogu odobriti nakon razmatranja zahtjeva sastavljenog u skladu s člankom 4. Direktive.
            
         
               (2)
            
            
               Člankom 2. stavkom (aaa) Direktive 70/524/EEZ zahtijeva se da odobrenja za kokcidiostatike budu povezana s osobom koja je odgovorna za njihovo stavljanje u promet.
            
         
               (3)
            
            
               Člankom 9.a Direktive 70/524/EEZ predviđeno je da se privremeno odobrenje za takve tvari koje su navedene u dijelu I. Priloga C toj Direktivi mogu izdati za razdoblje do četiri godine od datuma kada je odobrenje postalo valjano, ako su ispunjeni uvjeti propisani u članku 3.a stavcima (b) do (e) Direktive i ako je razumno pretpostaviti, imajući u vidu dostupne rezultate, da kada se primjenjuju u hranidbi životinja imaju jedno od djelovanja iz članka 2. stavka (a).
            
         
               (4)
            
            
               Procjena dokumentacije koja je dostavljena u pogledu kokcidiostatika „Semduramicin natrij” opisanog u Prilogu pokazuje da taj dodatak hrani za životinje udovoljava gore navedenim zahtjevima kada se koristi za kategoriju životinja i u skladu s uvjetima opisanim u navedenom Prilogu.
            
         
               (5)
            
            
               Procjena dokumentacije ukazuje da se mogu zahtijevati neki postupci za zaštitu radnika od izlaganja dodacima hrani za životinje. Takvu zaštitu treba međutim osigurati primjenom Direktive Vijeća 89/391/EEZ od 12. lipnja 1989. o uvođenju mjera za poticanje poboljšanja sigurnosti i zdravlja radnika na radu (3).
            
         
               (6)
            
            
               Znanstveni odbor za hranidbu životinja dostavio je povoljno mišljenje u pogledu sigurnosti gore spomenutog kokcidiostatika, u skladu s uvjetima opisanima u Prilogu.
            
         
               (7)
            
            
               Mjere propisane u ovoj Uredbi u skladu su s mišljenjem Stalnog odbora za prehrambeni lanac i zdravlje životinja,
            
         DONIJELA JE OVU UREDBU:
   Članak 1.
   Dodatak hrani za životinje „Semduramicin natrij” koji pripada funkcionalnoj skupini „Kokcidiostatici i ostale ljekovite tvari” naveden u Prilogu ovoj Uredbi privremeno se odobrava za korištenje kao dodatak hrani za životinje u skladu s uvjetima propisanima u navedenom Prilogu.
   Članak 2.
   Ova Uredba stupa na snagu sedmog dana od dana objave u Službenom listu Europskih zajednica.
   
      Ova je Uredba u cijelosti obvezujuća i izravno se primjenjuje u svim državama članicama.
      Sastavljeno u Bruxellesu 14. lipnja 2002.
      
         
            Za Komisiju
         
         David BYRNE
         
         
            Član Komisije
         
      
   
   
      (1)  SL L 270, 14.12.1970., str. 1.
   
      (2)  SL L 297, 15.11.2001., str. 3.
   
      (3)  SL L 183, 29.6.1989., str. 1.
   PRILOG
   
      
                  Identifikacijski broj dodatka hrani za životinje
               
               
                  Naziv i registracijski broj osobe odgovorne za stavljanje dodatka hrani za životinje u promet
               
               
                  Dodatak hrani za životinje
                  (trgovački naziv)
               
               
                  Sastav, kemijska formula, opis
               
               
                  Vrsta ili kategorija životinje
               
               
                  Najviša dob
               
               
                  Najmanja dopuštena količina
               
               
                  Najveća dopuštena količina
               
               
                  Ostale odredbe
               
               
                  Trajanje odobrenja
               
            
                  mg aktivne tvari/kg potpune krmne smjese
               
            
                  „Kokcidiostatici i ostale ljekovite tvari
               
            
                  29
               
               
                  Phibro Animal Health, sprl
               
               
                  Semduramicin natrij
                  (Aviax 5 %)
               
               
                  
                     Sastav dodatka hrani za životinje:
                  
                  
                               
                           
                           
                              Semduramicin natrij 51,3 g/kg
                           
                        
                               
                           
                           
                              Natrijev karbonat: 40 g/kg
                           
                        
                               
                           
                           
                              Mineralno ulje: 50 g/kg
                           
                        
                               
                           
                           
                              Natrijev aluminijev silikat: 20 g/kg
                           
                        
                               
                           
                           
                              Sojino brašno: 838,7 g/kg
                           
                        
                     Aktivna tvar:
                  
                               
                           
                           
                              Semduramicin natrij
                           
                        
                               
                           
                           
                              C45H76O16Na
                           
                        
                               
                           
                           
                              CAS broj 113378-31-7
                           
                        natrijeva sol polieter ionofora monokarboksilne kiseline proizveden od Actinomadura roseorufa (ATCC 53664)
                  Povezane nečistoće:
                  
                               
                           
                           
                              Deskarboksilsemduramicin, ≤ 2 %
                           
                        
                               
                           
                           
                              Desmetoksilsemduramicin, ≤ 2 %
                           
                        
                               
                           
                           
                              Hidroksisemduramicin, ≤ 2 %
                           
                        
                               
                           
                           
                              Ukupno: ≤ 5 %
                           
                        
               
                  Pilići za tov
               
               
                  —
               
               
                  20
               
               
                  25
               
               
                  Korištenje zabranjeno najmanje pet dana prije klanja
               
               
                  1.6.2006.”